title: نݣليزية
text: من لقرن 18، لإمبراطورية لبريطانية بدات كاتسيطر على بزاف د لمناطق د لعالم، ؤ لإنتاجات تّقافية ؤ لفلسفية ؤ لعلمية ب نّڭليزية تزادو بشكل كبير بزاف معا نّتيشار ديالها. نّڭليزية ولّات ب هادشي أول لوغة عالمية ب لمعنى لحقيقي، حيت سهّلات تّواصل مابين بزاف د لبلدان. لمستعمرات د بريطانيا ف إفريقيا، أميريكا ؤ أسيا ؤ بلايص خرين بداو كيخدّمو نّڭليزية، ؤ طوّرو لهجات خاصين بيهوم. لبلدان لي ستاقلو من بعد ؤ كانو عندهوم بزاف د لّوغات، ردّو نّڭليزية لوغة رسمية باش يتجنّبو صوعوبات سياسية ؤ إيديولوجية لي تقدر تنتج من لماخدة ديال وحدة من لّوغات لمحلية بلاصت لخرين ف رّسميات ديال دّولة.